Diari Oficial de la Generalitat Valenciana


Sumari del DOGV 6261, del 06-05-2010 (2010/4642)

RESOLUCIÓ de 26 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre l'Associació Valenciana de Consumidors i Usuaris i el Tribunal de Defensa de la Competència de la Comunitat Valenciana per al desenrotllament i la difusió de la promoció i defensa de la competència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4642


Data del document
:   26-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Tribunal de Defensa de la Competència de la Comunitat Valenciana
    * consumidor
    * cooperació administrativa
    * moviment de consumidors
    * associació

RESOLUCIÓ de 26 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord marc de col·laboració entre l'Associació Valenciana de Consumidors i Usuaris i el Tribunal de Defensa de la Competència de la Comunitat Valenciana per al desenrotllament i la difusió de la promoció i defensa de la competència. [2010/4642]  
L'Associació Valenciana de Consumidors i Usuaris i el Tribunal de Defensa de la Competència de la Comunitat Valenciana han subscrit, després de la tramitació prèvia reglamentària, el 6 d'octubre de 2009, un acord marc de col·laboració per al desenrotllament i la difusió de la promoció i defensa de la competència.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 0571/2010, i que figura com a annex d'esta resolució.  
València, 26 d'abril de 2010.- El director general del Secretariat del Consell: Ángel Mompó Romero.  
Acord marc de col·laboració entre l'Associació Valenciana de Consumidors i Usuaris i el Tribunal de Defensa de la Competència de la Comunitat Valenciana per al desenrotllament i la difusió de la promoció i la defensa de la competència.   
València, 6 d'octubre de 2009  
Reunits  
D'una part, Fernando Castelló Boronat, com a president del Tribunal de Defensa de la Competència de la Comunitat Valenciana, d'ara en avant TDCCV, en virtut de les atribucions que té conferides quant al seu càrrec.  
I d'una altra part, Fernando Móner Romero, com a president de l'Associació Valenciana de Consumidors i Usuaris, amb domicili social a València, plaça Alfons el Magnànim, s/n, i DNI 03073999R en nom i representació d'esta i, igualment, en virtut de les atribucions que té conferides quant al seu càrrec.  
Exposen  
Primer  
Que en virtut de la Llei 14/ 2005, de 23 de desembre, de la Generalitat, va ser creat el Tribunal de Defensa de la Competència de la Comunitat Valenciana com a entitat autònoma de caràcter administratiu dotada de personalitat jurídica pròpia i plena capacitat d'obrar per als seus fins, i en especial per a preservar el funcionament competitiu dels mercats autonòmics valencians i garantir l'existència d'una competència efectiva en estos. Entre altres, són funcions del Tribunal de Defensa de la Competència segons l'esmentada llei:  
- L'exercici, en l'àmbit autonòmic, de les competències reconegudes en la Llei 15/2007, de 3 de juliol, de Defensa de la Competència, i en la Llei 1/2002, de 21 de febrer, i en concret de les funcions d'instrucció, resolució, impugnació, arbitratge, consulta i promoció de la competència.   
- L'estudi i investigació dels sectors econòmics, analitzant la situació i grau de competència de cada un d'ells, així com de la possible existència de pràctiques restrictives de la competència.  
- L'exercici de la funció consultiva a petició de les organitzacions de consumidors de la Comunitat Valenciana, en matèria de promoció i defensa de la competència.  
Segon  
Per la seua banda, l'Associació Valenciana de Consumidors i Usuaris és una institució privada promoguda amb la finalitat de contribuir, entre altres activitats, al suport i defensa dels consumidors. Són objectius de l'Associació:  
- La promoció i el desenrotllament d'acords institucionals.  
- La participació en seminaris i meses redones, trobades sectorials, fòrums, debats i conferències.  
- L'exercici d'activitats en benefici dels seus associats.  
Tercer  
Que ambdós parts consideren aconsellable promoure la col·laboració activa en matèria de promoció i defensa de la competència, tant a nivell local com autonòmic, i en estudis i activitats d'interés comú, sense detriment de l'exercici de les activitats que, en l'actualitat o en el futur, puguen dur a terme per separat en l'exercici de les seues competències respectives.  
Quart  
Que, com a conseqüència d'allò que s'ha exposat, és desig d'ambdós parts subscriure el present acord marc de col·laboració, d'acord amb les següents:  
Clàusules  
Primera  
El present acord marc de col·laboració té l'objecte d'establir l'entorn de referència per a l'acció coordinada entre l'Associació Valenciana de Consumidors i Usuaris i el Tribunal de Defensa de la Competència de la Comunitat Valenciana, en matèria de promoció i defensa de la competència.   
Segona  
La col·laboració entre ambdós parts podrà contemplar, entre altres els aspectes següents:  
a) La realització de programes específics d'investigació, estudis sectorials i informes en matèria de competència i d'interés per als consumidors i usuaris de la Comunitat Valenciana  
b) L'organització de jornades tècniques i formatives, conferències, cursos específics, meses redones, tallers, etc., en matèria de competència  
c) L'intercanvi d'informació que facilite la creació de bases de dades relacionades amb les matèries pròpies d'este Conveni.  
d) La divulgació entre els consumidors i usuaris de la Comunitat Valenciana de les activitats i de les actuacions del TDCCV.   
e) L'execució de quantes activitats estiguen relacionades, directament o indirectament, amb l'objecte del present conveni.  
Tercera  
Cada un dels supòsits concrets de col·laboració requerirà l'elaboració d'un acord específic, que s'incorporarà al present per mitjà d'addenda, en el que es determinaran els fins i mitjans necessaris per a la seua realització.  
El present acord marc de col·laboració no comporta cap gasto. No obstant això, quan el seu desenrotllament exigira aportacions econòmiques per les parts, els costos econòmics així com la participació en estos seran acordats específicament, quedant supeditat que els òrgans de govern competents d'ambdós institucions fiscalitzen i aproven el corresponent gasto. Les propostes d'acord seran sotmeses a l'aprovació de les parts i, almenys, preveuran els aspectes següents:  
- Naturalesa del projecte.  
- Entitats participants i possibles ampliacions.  
- Objecte d'este i detall de les activitats.  
- Competències i obligacions de les parts.  
- Calendari.  
- Finançament.  
Quarta  
Les idees, conceptes, models, programes, dades i quantes conclusions s'establisquen en els projectes comuns i d'assistència tècnica, han d'utilitzar-se i mantindre's amb la diligència deguda, sense que puguen emprar-se per a fins diferents d'allò que s'ha establit en els dits acords.   
Quant a les dades de caràcter personal, s'efectuarà un tractament correcte d'estos, respectant en tot moment les disposicions de la Llei Orgànica 15/1999, de 13 de desembre, de Protecció de Dades de Caràcter Personal i la resta de disposicions complementàries, així com, si és el cas, la normativa vigent en matèria de secret comercial o industrial.  
Quinta  
Les qüestions sorgides sobre interpretació, modificació, resolució i efectes que pogueren derivar-se de l'aplicació del present conveni de col·laboració i dels acords específics que s'establisquen com a conseqüència d'este, hauran de resoldre's, de mutu acord, amb base en el principi de bona fe contractual.  
Sexta  
El present conveni entrarà en vigor a partir de la data de la firma i tindrà una vigència de tres anys, renovable a voluntat de les parts, podent ser resolt per qualsevol d'estes, previ avís a l'altra, amb una antelació mínima de dos mesos a la data en què es propose la seua resolució.  
La dita resolució haurà de contemplar, si és el cas, la vigència dels acords específics, treballs i compromisos que, en eixe moment, estiguen operatius.  
I en prova de conformitat amb tot això, firmen en el lloc i la data abans indicats.  
Pel Tribunal de Defensa de la Competència de la Comunitat Valenciana,   
El president  
Fernando Castelló Boronat  
Per l'Associació Valenciana de Consumidors i Usuaris,  
El president  
Fernando Móner Romero